open-index/open-wikipedia-markdown huggingface dataset:
Գուստավո Գոմես

**Գուստավո Գոմես** (, ), պարագվայցի պրոֆեսիոնալ ֆուտբոլիստ։ Ներկայումս հանդես է գալիս իտալական Միլանի և Պարագվայի ազգային հավաքականի կազմում։ Խաղում է կենտրոնական պաշտպանի դիրքում։

## Ակումբային կարիերա
Գոմեսը համարվում է Պարագվայի ամենախոստումնալից պաշտպաններից մեկը։ Նա սկսել է իր կարիերան Լիբերտադում։ 2014 թվականի ամռանը Գոմեսը տեղափոխվեց արգենտինական Լանուս։ Գոմեսի հետ Լանուսը հաղթեց 2016 թվականի Արգենտինայի առաջնությունը։

### Միլան
2016 թվականի օգոստոսի 5-ին Գոմեսը 5 տարվա պայմանագիր կնքեց իտալական Միլանի հետ։ Տրանսֆերի արժեքը կազմեց 8.5 միլիոն եվրո։ Նա առաջին պարագվայցի ֆուտբոլիստն է, որը հանդես է եկել Միլանի կազմում։ Ակումբին միանալուց հետո Գոմեսն ընտրեց 15 համարը՝ ի նշան հարգանքի տուրքի նրա Լանուսի թիմակից Դիեգո Բարիզոնեի, ով զոհվել էր ավտովթարում։ Իր դեբյուտը նշել է 2016 թվականի օգոստոսի 27-ին՝ Նապոլիի դեմ խաղում։

## Միջազգային կարիերա
Գոմեսը առաջին անգամ Պարագվայի ազգային հավաքական հայտավորվել է 2013 թվականի օգոստոսին՝ Գերմանիայի դեմ ընկերական խաղի համար։ Բայց իր միջազգային դեբյուտը նշել է 2013 թվականի սեպտեմբերի 7-ին՝ Բոլիվիայի դեմ խաղում։ Այս խաղում նա նաև խփեց իր առաջին գոլը Պարագվայի հավաքականի կազմում։ Դրանից հետո նա դարձավ Պարագվայի հավաքականի հիմնական կազմի խաղացող։ Պարագվայի հավաքականի կազմում մասնակցել է 2016 թվականի Կոպա Ամերիկայի բոլոր 3 խաղերին, սակայն Պարագվայը դուրս մնաց խմբային փուլից վերջին տեղով։

## Կարիերայի վիճակագրություն
### Ակումբային վիճակագրություն
*2017 թվականի մայիսի 28-ի դրությամբ*

### Միջազգային վիճակագրություն
*2016 թվականի նոյեմբերի 16-ի դրությամբ*

### Միջազգային գոլեր

## Նվաճումներ
### Ակումբային

###### Լիբերտադ
* Պարագվայի առաջնություն. Կլաուզուրա 2012
* Պարագվայի առաջնություն. Ապերտուրա 2014

###### Լանուս
* Արգենտինայի առաջնություն. 2016

###### Միլան
* Իտալիայի սուպերգավաթ. 2016

## Ծանոթագրություններ

## Արտաքին հղումներ
* Գոմեսի պաշտոնական Տվիտերի էջը
* Գոմեսի պաշտոնական Ինստագրամի էջը
* Գոմեսը Միլանի պաշտոնական կայքում
* Գոմեսը transfermarkt-ում
* Գոմեսը WhoScored.com կայքում

Կատեգորիա:Իտալիայի լեգեոներ ֆուտբոլիստներ
Կատեգորիա:Միլանի ֆուտբոլիստներ
Կատեգորիա:Պարագվայցի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Լանուսի ֆուտբոլիստներ
Կատեգորիա:Պարագվայի հավաքականի ֆուտբոլիստներ
Մուշեղ Վահևունի

**Մուշեղ Վահևունի** (ծննդյան և մահվան թվականներն անհայտ – 9-րդ դար), իշխան Արմինիա կուսակալությունում, Արծրունիների գահերեց իշխանության ենթականության տակ, Վահևունյաց տանուտեր, եղել է Աշոտ Արծրունու ազատներից։ Մուշեղ Վահևունին Վահևունիների իշխանական տոհմից էր։ Մասնակցել է Բուղայի դեմ Աշոտ Աբուլաբբաս Արծրունու ապստամբությանը։

## Բուղայի արշավանքները
Երբ Բուղան 852 թվականին շարժվում է Աշոտ Արծրունու հետևից, Աշոտ Արծրունին ընտանյոք հանդերձ ամփոփվում է Թոռնավան գավառի Նկան բերդում, որը Վանա լճից հյուսիս-արևելք էր։ Նրա հետ էին նաև իր ազատները՝ Մուշեղ Վահևունին, որն ուներ տանուտերական պատիվ, Վահրամ սեպուհը՝ իշխանի թիկնապահը, Վահրամ Տրունին, Հասանը և այլ պաշտոնավոր սեպուհներ։ Մուշեղ Վահևունին Աշոտ Արծրունու օգնականն էր Նկան բերդում։ Երբ արաբական բանակը իմանում է, որ Աշոտ Արծրունին ամրացել է Նկան ամրոցում, իսկույն շրջապատում է ամրոցը։ Բուղան իր հիմնական զորաբանակն ուղարկում է Ղոկորվարտ ավան, որոնք իրենց հետ ունեին գերիների բազմություն։ Որոշ ժամանակ անց, մարտի պատրաստելով իր զորքերին, Բուղան որոշեց գրավել ամրոցը։ Աշոտ Արծրունին վստահ էր, որ ամրոցում պաշարված ազատներն ու զորքը համախոհ են ու գործակից են իր հետ։ Սակայն շուտով նրանց միաբանությունը պառակտվում է և որոշ ազատները մտադրվում են գնալ Բուղայի մոտ և խնդրել խաղաղություն։ Այս ամենն իմանալով Աշոտ Արծրունին ստիպված է լինում ինքն անձամբ գնալ Բուղայի մոտ։ Բուղան իսկույն կապանքների մեջ է պահում իշխան Աշոտ Արծրունուն ու նախարարներին՝ յուրաքանչյուրին ընտանյոք հանդերձ ու կազմում զինվորների զորագունդ և այրուձի, որոնք Աշոտ Արծրունուն ու նրա որդի Գրիգորին, Վահան Արծրունուն և նրա որդի Գագիկ Ապումրվանին, Վահանի եղբայր Մուշեղին, Հրանույշ տիկնոջը և ազատատոհմիկներից ուրիշների, կապում նստեցնում է ուղտերի և ճանապարհում դեպի Սամարա։ Բուղան նրանց ուղարկում է Պարսկաստանի կողմերով՝ Ատրպատականով, քանի որ կասկածում էր, որ Գուրգեն Արծրունին կամ որևէ մեկը Արծրունյաց տոհմից և նրանց ազատներից, վրա կհասնի ու կազատի իր գերյալներին։

## Ծանոթագրություններ

## Աղբյուրներ
* «Պատմություն Արծրունյաց Տան», Թովմա Արծրունի, 1985, Երևան, Գլուխ Բ, Գբ
* «Հայ Ժողովրդի Պատմության Քրեստոմատիա», հատոր 1, էջ 721-723, 875
* «Հայոց անձնանունների բառարան», Հրաչյա Աճառյան, Հատոր 3, Ցուցակ 1, Էջ 461

Կատեգորիա:Վահևունիներ
Կատեգորիա:Հայ իշխաններ
Հայ ժողովրդի պատմություն (բազմահատորյակ)

**Հայ ժողովրդի պատմություն**, 1967-1984 թվականներին Հայկական ԽՍՀ կողմից հրատարակված բազմահատոր աշխատություն է, որը «լուսաբանում է հայ ժողովրդի ամբողջական պատմությունը նրա կազմավորման ժամանակաշրջանից մինչև կոմունիզմի կառուցման համար մղվող պայքարի մեր օրերը»։ Ըստ որոշ գիտնականների, բազմահատորյակը լուսաբանում է Հայաստանի պատմությունը բացահայտ և բացառապես կոմունիստական և ռուսամետ տեսանկյունից։

## Խմբագրական կոլեգիա
Ինչպես նշված է առաջին հատորի ներածության մեջ, բազմահատորյակը առաջին աշխատությունն է, «որի նպատակն է ընդհանրացնել հայ ժողովրդի բազմադարյան պատմության բնագավառում առ այսօր կատարված հայագիտական հետազոտությունների արդյունքները»։

## Հատորներ

## Քննադատություն
Բազմահատորյակը առարկա է դարձել բազմաթիվ քննադատական մեկնաբանությունների, այդ թվում նաև.
* Հայաստանի պատմության սկիզբն է նշված մ.թ.ա. 7-րդ դարը, այն դեպքում, երբ Հայաստանի պատմության սկիզբը պետք է փնտրել ավելի վաղ ժամանակաշրջանում։

## Տես նաև
* Քարոզչությունը ԽՍՀՄ-ում

## Ծանոթագրություններ

Կատեգորիա:1967 գրքեր
Կատեգորիա:Գրքեր Հայաստանի պատմության մասին
Կատեգորիա:Հայկական ԽՍՀ ԳԱ հրատարակչության գրքեր
Կատեգորիա:Պատմության գրքաշարեր
Ջիլ Քլեյբերգ

**Ջիլ Քլեյբերգ** ( , ), ամերիկյան դերասանուհի։

## Կենսագրություն
Ջիլ Քլեյբերգը ծնվել է Նյու Յորքում, հարուստ հրեական արդյունաբերողի ընտանիքում։ Նրա հայրական կողմի տատը օպերային երգչուհի Ալմա Լեյչենբրուխ Քլեյբերգն էր։ Մանկությունն անցել է Մանհեթենի Վերին Իստ-Սայդ թաղամասում։ Ավարտելով Brearley School դպրոցը, ընդունվել է Sarah Lawrence College քոլեջ, որն ավարտելուց հետո դերասանուհի դառնալու ցանկություն է հայտնել։

Սկզբնական շրջանում հանդես է եկել Բոստոնի թատրոնում, իսկ 1968 թվականից ելույթներ է ունեցել Բրոդվեյում։ Առաջին անգամ կինոյում նկարահանվել է 1963 թվականին՝ «Հարսանեկան երեկույթ» կինոնկարում, սակայն կինոյի ասպարեզում հաջողության նա հասել է 1976 թվականին, նկարահանվելով «Արծաթե նետը» կինոնկարում։ Հաջողությամբ էր պսակված նաև 1978 թվականին նկարահանված «Չամուսնացած կինը» կինոնկարում նրա դերակատարումը, որի համար նա Կաննի կինոփառատոնում արժանացել է կանացի լավագույն դերակատարման համար մրցանակին և ներկայացվել «Օսկար», «Ոսկե գլոբուս» և BAFTA մրցանակներին։ 1980 թվականին, նա կրկին ներկայացվել է «Օսկար» և «Ոսկե գլոբուս» մրցանակների, այս անգամ «Սկսել սկզբից» (1979 թ.) կինոնկարում իր դերակատարման համար։

Ջիլ Քլեյբերգը հետագայում նույնպես շարունակել է իր գործունեությունը կինոյում և հեռուստատեսությունում, սակայն առավել արդյունավետությամբ նա աշխատել է թատրոնում։

## Անձնական կյանքը
1968 թվականին, Ջիլ Քլեյբերգը դրվագային դերով նկարահանվել է «Նյու-Յորքի ոստիկանությունը» հեռուստասերիալում, որտեղ ծանոթացել է Ալ Պաչինոյի հետ։ Նրանց միջև ծագած սիրավեպը տևել է շուրջ հինգ տարի։ 1979 թվականին Ջիլ Քլեյբերգը ամուսնացել է սցենարիստ Դեյվիդ Ռեյբի հետ և ունեցել երկու երեխա` մեկ որդի և մեկ դուստր։ Դուստրը դերասանուհի Լիլի Ռեյբն է։

Ջիլ Քլեյբերգը մահացել է 66 տարեկանում, 2010 թվականի նոյեմբերի 5-ին, քրոնիկական լիմֆոլեյկոզից։

## Մասնակի ֆիլմագրությունը

## Ծանոթագրություններ

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Թատրոնի ամերիկացի դերասանուհիներ
Կատեգորիա:Թատրոնի դերասանուհիներ
Կատեգորիա:Լեյկոզից մահացածներ
Տիրոջ Համբարձման տաճար

**Տիրոջ Համբարձման տաճար** (), ուղղափառ տաճար, որը 1910-1913 թվականներին կառուցվել է Դոնի Ռոստովի Եղբայրական գերեզմանատանը։  Տաճարի շինարարությունն իրականացվել է վաճառականներ Գերասիմովի, Մյասնիկովի և Սաֆոնովի միջոցներով՝ ճարտարապետ Գրիգորի Վասիլևի ղեկավարությամբ։ Գլխավոր խորանն օծված է ի պատիվ Տիրոջ Համբարձման, կողմնայինները՝ ի պատիվ Ադրիանի ու Նատալյայի և Հովհաննես առաքյալի։ Եկեղեցին ունի մշակութային ժառանգության տարածաշրջանային նշանակության օբյեկտի կարգավիճակ։

## Պատմություն
1892 թվականին, խոլերայի համաճարակից հետո, քաղաքային գծից դուրս առաջացավ գերեզմանատուն, որը ստացավ *Եղբայրական* անունը։ Այն դարձավ Դոնի Ռոստովի ամենամեծ գերեզմանոցը։ Սկզբնական շրջանում այնտեղ չկար նույնիսկ մատուռ։

1891-1908 թվականներին Նոր Շուկայի հրապարակում կառուցվում էր Ալեքսանդր Նևսկի մայր տաճարը։ Այդ ժամանակահատվածում նրա մոտ գտնվում էր ժամանակավոր՝ քարե եկեղեցի, որը կառուցվել էր Սերգեյ Զագոսկինի նախագծով։ Տաճարի օծումից հետո որոշվեց չքանդել այդ եկեղեցին ամբողջությամբ, այլ ապամոնտաժել և շինանյութը տեղափոխել Եղբայրական գերեզմանատուն՝ այնտեղ նոր տաճար կառուցելու համար։

Տաճարի տեղափոխությունն իրականացվեց վաճառականներ Գերասիմովի, Մյասնիկովի և Սաֆոնովի միջոցներով։ Շինարարությունն իրականացվել է քաղաքային ճարտարապետ Գրիգորի Վասիլևի ղեկավարությամբ։

Տաճարի ճարտարապետության մեջ եղել են նորբյուզանդական և նորռուսական ոճերի տարրեր։ Սկզբնապես տաճարն ուներ մեկ մեծ և չորս փոքր գմբեթ։ Ճակատի ձևավորման համար օգտագործվել էր աղյուսե երեսապատում։ Արևմտյան մուտքի վերևում վրանաձև զանգակատունն էր։ Տաճարի հիմնական ծավալն ավարտում էր գմբեթը։ Տաճարի չափերը՝ 38×20 մետր։

1929 թվականին տաճարը փակվեց։ Նրա տարածքը դարձավ «Դինամո» մարզադաշտի պահեստ։ 1933 թվականին, Ուսպենսկայա համայնքի՝ իշխանություններին դիմելուց հետո, տաճարում վերսկսվեցին ծիսակատարությունները։ 1937 թվականին տաճարը կրկին փակվեց։ 1930-1940-ական թվականներին քանդվեցին զանգակատունը և տաճարի գմբեթը։ 1942 թվականին, գերմանական օկուպացիայի ժամանակ, տաճարը կրկին բացվեց։ Տաճարի պաշտոնական բացումը կայացավ 1946 թվականին, և այդ ժամանակից ի վեր ծիսակատարությունները չեն դադարել։

1990-ական թվականների վերջում կատարվել են վերականգնողական աշխատանքներ, որոնց ընթացքում վերականգնվել են զանգակատունն ու գմբեթը։ 2000-ական թվականների երկրորդ կեսին իրականացվել է տաճարի ներքին ձևավորման վերակառուցումը։

## Պատկերասրահ

File:Храм_во_имя_Вознесения_Господня.JPG|Տաճարը
File:Фрагмент_росписи_фасада.JPG|Ճակատի որմնանկարի դրվագ
File:Ангел_у_церкви.JPG|Հրեշտակի քանդակ տաճարի մոտ


## Ծանոթագրություններ

Կատեգորիա:1913 հիմնադրումներ Ռուսաստանում
Կատեգորիա:Դոնի Ռոստովի վանքեր և եկեղեցիներ
Կատեգորիա:Ռուսաստանի մշակութային ժառանգություն
Կատեգորիա:Տաճարներ այբբենական կարգով
Նիկոլայ Բիրյուկով

**Նիկոլայ Բիրյուկով** (), ռուս գեներալ-մայոր, Առաջին համաշխարհային պատերազմի հերոս։

## Կենսագրություն
Նիկոլայ Բիրյուկովը ծնվել է 1873 թվականի հուլիսի 3-ին Ռուսական կայսրությունում։ Նախնական կրթությունը ստացել է Սիմբիրսկի կադետական կորպուսում, որն ավարտելուց հետո 1891 թվականի սեպտեմբերի 1-ին ընդունվել է Պավլովսկի ռազմական ուսումնարան։ 1892 թվականի օգոստոսի 4-ին ստացել է պոդպորուչիկի կոչում և ծառայության անցել 16-րդ հրաձգային գնդում։ 1896 թվականի օգոստոսի 4-ին, ստանալով պորուչիկի կոչում, Բիրյուկովն ընդունելության քննություններ է հանձնել Գլխավոր շտաբի Նիկոլաևյան ակադեմիայում, ուսուցման երկդասյա դասընթացներ անցնելով, վերադարձել իր գունդ։ 1900 թվականի օգոստոսի 4-ին ստացել է շտաբս կապիտանի կոչում տեղափոխվելով գվարդիա և ուղիղ 4 տարի անց ստացել կապիտանի կոչում։ Պավլովյան ռազմական ուսումնարանում ծառայել է որպես կրտսեր սպա-դաստիարակ։ Առաջին համաշխարհային պատերազմի սկզբում Բիրյուկովը եղել է 13-րդ հրաձգային գնդի փոխգնդապետ։ Շուտով ստացել է գնդապետի կոչում։

Գերագույնի հրամանով 1915 թվականի ապրիլի 24-ին Բիրյուկովը պարգևատրվել է Սուրբ Գեորգիի 4-րդ աստիճանի շքանշանով։ 1915 թվականի սկզբին նշանակվել է 16-րդ հրաձգային գնդի հրամանատար, նոյեմբերի 10-ին՝ արժանացել Գեորգիևյան զենքի։ 1916 թվականի հոկտեմբերի 12-ին Բիրյուկովը ստացել է գեներալ-մայորի կոչում և շուտով նշանակվել Սիբիրյան հրաձգային դիվիզիայի հրամանատար։ Քաղաքացիական պատերազմին Բիրյուկովն ակտիվ մասնակցություն չի ունեցել, սակայն 1919 թվականի ամռանը բոլշևիկների կողմից ձերբակալվել և գնդակահարվել է հուլիսի 13-ին Օդեսայում։

## Պարգևներ
Այլ պարգևների հետ մեկտեղ՝ Բիրյուկովն ունի հետևյալ շքանշանները՝
* Սուրբ Ստանիսլավի 2-րդ աստիճանի շքանշան (1909)
* Սուրբ Աննայի 2-րդ աստիճանի շքանշան (1913 թվականի մարտի 5)
* Սուրբ Գեորգիի 4-րդ աստիճանի շքանշան (1915 թվականի ապրիլի 24)
* Գեորգիևյան զենք (1915 թվականի նոյեմբերի 10)

## Ծանոթագրություններ

## Աղբյուրներ
* Волков С. В. Генералы и штаб-офицеры русской армии. Опыт мартиролога. Том 1. - М., 2012. - С. 126- 127. - ISBN 978-5-91862-007-6
* Список подполковникам по старшинству. Составлен по 15 мая 1913 г. - СПб., 1913. - С. 519
* Шабанов В. М. Военный орден Святого Великомученика и Победоносца Георгия. Именные списки 1769- 1920. Биобиблиографический справочник. - М., 2004. - С. 410. - ISBN 5-89577-059-2

Կատեգորիա:Առաջին համաշխարհային պատերազմի մասնակիցներ
Կատեգորիա:Ռուս ռազմական գործիչներ
Կատեգորիա:Սուրբ Ստանիսլավի 2-րդ աստիճանի շքանշանի ասպետներ
Սուլթանիկ Արևշատյան

**Սուլթանիկ Սուրենի Արևշատյան** (), հայ ճարտարապետ։ Հայաստանի ճարտարապետների միության անդամ (1974)։

Ճարտարապետ Էդուարդ Արևշատյանի կինը, արվեստաբան, համադրող Ռուբեն Արևշատյանի մայրը։

## Կենսագրություն
Սուլթանիկ Արևշատյանը ծնվել է 1925 թվականին Թավրիզում։ 1949 թվականին ավարտել է Երևանի պոլիտեխնիկական ինստիտուտը, այնուհետև աշխատել «Երևաննախագիծ» ինստիտուտում։

## Ստեղծագործություններ
* Երևանի Արևմտյան №1 բնակելի թաղամաս
* Երևանի Շահումյանի շրջանի №2 միկրոշրջան
* Գրողների միության բնակելի շենք Երևանի Անտառային փողոցում 
* «Շինանյութ» գործարանի բնակելի շենք Երևանի Հերացու փողոցում 
* Մսամթերքի և կաթնամթերքի արդյունաբերության նախարարության բնակելի շենք Երևանի Ղուկասյան փողոցում 
* Ստորգետնյա հանրախանութ Երևանի Աբովյան փողոցում
* Ստորգետնյա գետնանցում Երևանի բժշկական ինստիտուտի հարևանությամբ 
* Մանկավարժների կատարելագործման ինստիտուտ Երևանում
* Երևանի էլեկտրոտեխնիկական ինստիտուտի վարչական և լաբորատոր մասնաշենքեր
* Միջդպրոցական արվեստանոցեր Երևանի Լենինյան թաղամասում
* Երևանի քաղկրթության տան բարեկարգում
* Երևանի Միքայել Նալբանդյանի անվան դպրոցի վերակառուցում
* Իջևանի գործադիր կոմիտեի շենք
* Արչուտ աղետի գոտու գլխավոր հատակագծի նախագծում 
* Հայկական ճարտարապետական հուշարձանների չափումներ

## Մրցանակներ
* «Տարվա լավագույն կառույց» համամիութենական ստուգատեսի դափնեկիր (1985)

## Անդամակցություն
* Հայաստանի ճարտարապետների միություն (1974)

## Ծանոթագրություններ

Կատեգորիա:Հայ կին ճարտարապետներ
Կատեգորիա:Հայաստանի ճարտարապետների միության անդամներ
Կլոդ Աջապոնգ

**Կլոդ Աջապոնգ** (, ), գանացի ֆուտբոլիստ, պաշտպան։ Ներկայում հանդես է գալիս իտալական «Սասուոլո» ակումբի կազմում։

## Ակումբային կարիերա
«Սասուոլո» ակադեմիայի սան է, խաղացել է մինչև 19 տարեկաններ երիտասարդական թիմում։ 2015/2016 մրցաշրջանի ձմեռվանից հետո սկսել է մարզվել հիմնական թիմի կազմում։ 2016 թվականի մարտի 11-ին իր առաջնամուտն է կատարել Սերիա Ա-ում՝ «Յուվենտուսի» դեմ խաղի 89-րդ րոպեին փոխարինելով Մատեո Պոլիտանոյին։

## Անձնական կյանք
Չնայած այն հանգամանքին, որ Կլոդը ծնվել է Իտալիայում, նրա ծնողները ծագումով Գանայից են, և նա ունի միայն Գանայի քաղաքացիություն, որը նրան թույլ է տալիս հանդես գալ այդ երկրի հավաքականի կազմում։

## Ծանոթագրություններ

## Արտաքին հղումներ
* 
* 

Կատեգորիա:Գանացի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Իտալիայի ֆուտբոլիստներ
Կատեգորիա:Սասուոլոյի ֆուտբոլիստներ
Կատեգորիա:Վերոնայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Լեչեի ֆուտբոլիստներ
Կատեգորիա:Ասկոլիի ֆուտբոլիստներ
Կատեգորիա:Ռեջինայի ֆուտբոլիստներ
Միքել Լասա

**Միքել Լասա Գոյկոեչեա** (, ),  իսպանացի նախկին ֆուտբոլիստ, պաշտպան։

## Ակումբային կարիերա
Միքել Լասան իր կարիերան սկսել է «Ռեալ Սոսիեդադ» ակումբում, որտեղ Ջոն Տոշակի ղեկավարությամբ կատարել է իր դեբյուտը իսպանական Լա Լիգայում։

1991-92 մրցաշրջանում պայմանագիր է կնքել  «Ռեալ Մադրիդ» ակումբի հետ, որտեղ նա դարձել է թիմի հիմնական խաղացող։ 1992/93 մրցաշրջանի Իսպանիայի գավաթի  խաղարկության եզրափակչում Լասան գրավել է Սարագոսայի դարպասը՝ օգնելով «Ռեալին»  նվաճել գավաթը։

Այն բանից հետո, երբ «Ռեալ» եկավ Ռոբերտո Կառլոսը, Միքել Լասան սկսեց կորցնել իր տեղը ակումբի մեկնարկային կազմում։

1997-98 մրցաշրջանում Լասան տեղափոխվել է «Ատլետիկ Բիլբաո» ակումբ, որտեղ խաղացել է մինչև 2001 թվականը։

2013 թվականին տեղափոխվել է իսպանական Սեգունդայի «Սյուդան դե Մուրսիյա» ակումբ, որտեղ էլ ավարտել է իր մասնագիտական կարիերան 2004 թվականին։

## Կարիերան հավաքականում
1993 թվականին Լասան անցկացրել է երկու հանդիպում Իսպանիայի հավաքականի կազմում՝ մասնակցելով 1994 թվականի աշխարհի առաջնության նախընտրական փուլին. երկու հանդիպումներն էլ եղել են ընդդեմ Լիտվիայի։

Լիսան 1992 թվականին Իսպանիայի հավաքականի կազմում մասնակցել է Բարսելոնայում անցկացվող Օլիմպիական խաղերին, որտեղ արժանացել է ոսկե մեդալի։

## Ծանոթագրություններ

## Արտաքին հղումներ
* Ласа: «Моу придает большое значение Кубку»
* 1994-95: Сага о чемпионстве

Կատեգորիա:Աթլետիկ Բիլբաոյի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Իսպանիացի օլիմպիական չեմպիոններ
Կատեգորիա:Լա Լիգայի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Ռեալ Սոսիեդադի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ռեալ Մուրսիայի ֆուտբոլիստներ
Կատեգորիա:Իսպանացի օլիմպիական մեդալակիրներ
Ֆրոյդի հինգ հիմնական կլինիկական դեպքեր

մինի|աջից
Զիգմունդ Ֆրոյդի հոգեվերլուծական պրակտիկայից հայտնի են 43 կլինիկական դեպքեր, սակայն այս աշխատանքներից ամենահայտնիները 5 դեպքեր են, որոնք նկարագրում են տարբեր հոգեկան խանգարումների հոգեվերլուծական աշխատանքները։

## Նկարագրություն
Իդա Բաուեր
* «Հատված հիստերիայի մի դեպքի վերլուծությունից» (1901, հրապարակվել է 1905 թվականին, լրացվել է 1925 թվականին), հայտնի է որպես **Դորայի դեպք** (այցելուի իսկական անունը Իդա Բաուեր է, Ֆրոյդի հետ աշխատելու սկզբին լրացել է նրա 19 տարեկանը) նկարագրում է հոգեվելուծության աշխատանքը հիսերիայի դեպքում։ Կոնվերսիոն ախտանշանների զարգացման պատճառը աղջկա հոր տևական հիվանդությունն էր, հոր և տիկին Կ.-ի սիրային կապը և հոր սիրուհու ամուսնու նրան գայթակղելու փորձերը։
Գերբերտ Գրաֆ
* «Հնգամյա տղայի ֆոբիայի վերլուծությունը» հայտնի է դարձել որպես **Փոքրիկ Գանսի դեպք** (1907-1908-ական թվականներ, հրապարակվել է 1909 թվականին) նկարագրում է ֆոբիաների և վախերի հոգեվերլուծությունը։ Տղան վախենում էր սպիտակ ձիու կծոցից, որին Ֆրոյդը մեկնում էր որպես տղայի հոր կերպար։ Ինչպես բնորոշ էր, Ֆրոյդը տղային բուժում էր ոչ թե անձամբ, այլ հոր հետ շփման միջոցով։
* «Նշումներ եսասիրական նևրոզի մի դեպքի մասին» (1907, հրապարակվել է 1909 թվականին) պատմության մեջ հայտնի է որպես **Դեպք մարդու և առնետի հետ,** եսասիրական վիճակի նևրոզի հոգեվերլուծություն։
* «Հոգեվերլուծաբանական նշումներ ինքնակենսագրական պարանոյայի դեպքի մասին (dementia paranoides)» (1911) կամ **Շերբերի դեպք**, որտեղ Ֆրոյդը տալիս  է պարանոայի, պարաֆրենիայի և շիզոֆրենիայի մեկնությունները։
* «Մանկական նևրոզի պատմությունից» (1910-1914և 1917-1918, հրապարակվել է 1918 թվականին), հայտնի է որպես **Դեպք գայլերի հետ**, նկարագրում է փսիխոզների հոգեվերլուծությունը և  սահմանային խանգարումները։

Այսպիսով հինգ հիմնական կլինիկական դեպքերը նկարագրում են հոգեվերլուծության աշխատանքը բոլոր հիմնական հոգեկան խանգարումների հետ. մանկական և չափահասների նևրոզների (հիստերիա, ֆոբիա) և փսիխոզների (պարանոյա, շիզոֆրենիա, պարաֆրենիա)։

Հետաքրքիրը այն է, որ հինգ հիմնական դեպքերից «կլինիկական դեպքեր» կարող են համարվել միայն երեքը, քանի որ Փոքրիկ Հանսը երբեք Ֆրոյդի անալիզանտը չի եղել, նրա հայրը ավստրիացի հայտնի դիրիժոր Մաքս Գրաֆը միայն նամակագրական կապի մեջ էր Ֆրոյդի հետ, որտեղ նա խորհրդակցում էր տղայի մանկական վախերի մասին։ Գերբերտ Գրաֆը հոգեվերլուծության հիմնադրի հետ ծանոթացել է 20 տարեկանում և հայտնել նրան, որ ոչինչ չի հիշում իր մանկության մասին։

Լայպցիգի դատարանի նախագահ Դանիել Շերբերի հետ Ֆրոյդը ընդհանրապես ծանոթ չէր և իր աշխատանքը իրականացրել է որպես «Հոգեկան հիվանդի հուշագրությունները»-ի մեկնաբանություն։ Ֆրոյդի գիրքը լույս է տեսել Շերբերի մահից հետո՝ 1911 թվականին։

## Գրականություն
* Фрейд З. Знаменитые случаи из практики. М.: Когито-Центр, 2007—538 с.
* Ольшанский Д.А. Пять основных клинических случаев Фрейда / Психологическая газета
* Руткевич А. М.Как Фрейд подгонял факты под свою теорию  // Психоанализ. Истоки и первые этапы развития: Курс лекций. М.: Издательская группа ИНФРА-М — ФОРУМ, 1997. — 352 с. ISBN 5-86225-655-5.  С. 156—161.

## Տես նաև
* Զիգմունդ Ֆրոյդ 
* Հոգեվերլուծություն

Կատեգորիա:Զիգմունդ Ֆրոյդ
Կատեգորիա:Գրքեր հոգեվերլուծության մասին
Հանս Կրասա

**Հանս Կրասա** (, )), չեխ երգահան։

## Կենսագրություն
Ծնվել է խառը ընտանիքում. հայրը՝ չեխ է, մայրը՝ հրեա։ Պրահայի Գերմանական երաժշտական ակադեմիայում սովորել է դաշնամուր, ջութակ։ Փարիզի պետական օպերայում ծանոթացել է Ալեքսանդր ֆոն Ցեմլինսկու հետ։ 1927 թվականին նրա հետևից գնում է Բեռլին, որտեղ ներկայացվել է Ալբեր Ռուսելյուին։

Կրասան մի քանի անգամ Բեռլինից մեկնել է Փարիզ Ռուսելյաից դասեր ստանալու համար։

Որպես երգահան դեբյուտ է ունեցել 1920 թվականին։

1938 թվականին երեխաների համար գրել է «Իշամեղու» օպերան։

1942 թվականի օգոստոսի 19-ին ձերբակալվել է և տեղափոխվել Տերեզիենշտադի գետտո։

1944 թվականի հոկտեմբերին Կրասին ուղարկել են Օսվենցիմ, որտեղ շուտով մահացել է։

## Ստեղծագործություններ
* Orchestergrotesken mit begleitender Singstimme (4)
* Der Schläfer im Tal для голоса и оркестра (1925)
* Verlobung im Traum, опера в двух актах (1928—1930)
* Zeme je Pane, кантата псалмов (1931)
* Лисистрата, музыка к спектаклю (1934)
* Mladi ve hre (1934)
* Kammermusik (1936)
* Brundibár (1936)

## Գրականություն
* Karas J. Music in Terezin: 1941—1945. New York: Beaufort Books, 1985
* Witthoefft C. Komponisten in Theresienstadt. Hamburg: Initiative Hans Krása, 1999
* Červinková B. Hans Krása: Leben und Werk. Saarbrücken: Pfau, 2005

## Ծանոթագրություններ

## Արտաքին հղումներ
* Orel Foundation (англ.) Hans Krasa biography, bibliography, works and discography.

Կատեգորիա:20-րդ դարի դասական կոմպոզիտորներ
Կատեգորիա:Հոլոքոստի զոհեր
Կատեգորիա:Չեխ դիրիժորներ
Կատեգորիա:Չեխ երգահաններ
Կատեգորիա:Չեխ կոմպոզիտորներ
Կատեգորիա:Օպերային կոմպոզիտորներ
Քի (Շամդինանի գավառ)

**Քի**, գյուղ Արևմտյան Հայաստանում, Վանի վիլայեթի Շամդինանի գավառակում։ Մտնում էր Հերիկ գյուղախմբի կազմի մեջ։

## Բնակչություն
1901 թվականին ուներ 12 տուն քուրդ բնակիչ։

## Տես նաև
* Վանի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն

Կատեգորիա:Արևմտյան Հայաստանի գյուղեր
Գեթին Էնթոնի

**Գեթին Էնթոնի** (, ), թատրոնի, կինոյի և հեռուստատեսության անգլիացի դերասան։ Առավել հայտնի է դարձել՝ մարմնավորելով Ռենլի Բարատեոնի դերը Գահերի խաղը հեռուստասերիալում, որը նկարահանվել է Ջորջ Մարտինի «Սառույցի և կրակի երգ» գրքի հիման վրա։

## Կրթություն
Գեթինը սովորել է Թիֆֆոնի դպրոցում։ Ավարտել է Օքսֆորդի համալսարանի անգլիական գրականության բաժինը։ Եղել է Օքսֆորդի համալսարան դրամատիկական միության նախագահ։ Ավարտելով կրթությունը՝ դերասանը շարունակել է ուսումը Լոնդոնի երաժշտության և դրամատիկական արվեստների ակադեմիայում։

## Հեռուստատեսություն
* 2006 Հոլբի Սիթի — Դրյու Քրամեր (1 սերիա)
* 2007 Բժիշկները — Դեյվ Ջոնս (1 սերիա)
* 2008 10 օր, մինչ պատերազմը — նախարարի փրկիչ (1 սերիա)
* 2011—2012 Գահերի խաղը — Ռենլի Բարատեոն (8 սերիա)
* 2014 Ջրհոս - Չարլզ Մենսոն

## Թատրոն
* Theatre 503/Latitude’s Carrot — Ալեքս
* Theatre Royal Northampton’s In Praise of Love — Ջոուի
* High Tide/Old Vic Tunnels Ditch — Ջեյմս
* Birmingham Rep Theatre’s Cling To Me Like Ivy — Պատրիկ
* Hampstead Theatre’s What Fatima Did — Ջորջ
* The Old Red Lion’s Fairytale
* Tristan Bates Theatre’s Death of Cool — Ռիչի
* Old Vic’s 24 Hour Plays
* Old Fire Station’s Some Voices — Ռեյ
* Oxford Playhouse’s Cyrano de Bergerac — Սիրանո

## Ֆիլմեր
* 2006 Պինոչետը անապատում — Ուիլյամ Սթրոու
* 2008 Հավաքույթի մյուս կողմը — Նոդդի
* 2009 Փոթորկին ընդառաջ — Առաջին օդաչու
* 2013 Նարկոպոլիս — Հյորբ
* 2014 Կոպենհագեն — Ուիլյամ

## Տեսաաղեր
* 2017 *Mass Effect: Andromeda* — Գիլ Բրոդի

## Ծանոթագրություններ

## Արտաքին հղումներ
* 

Կատեգորիա:21-րդ դարի անգլիացի տղամարդ դերասաններ
Կատեգորիա:Անգլիացի դերասաններ
Կատեգորիա:Անգլիացի տղամարդ թատրոնի դերասաններ
Կատեգորիա:Անգլիացի տղամարդ կինոդերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Հեռուստատեսային դերասաններ
Կատեգորիա:Օքսֆորդի համալսարանի շրջանավարտներ
Աժանվիլե

**Աժանվիլե** (), համայնք Ֆրանսիայի Պիկարդիա մարզի Սոմ գավառում։

Բնակչությունը 2014 թվականի դրությամբ կազմում է 197 մարդ, բնակչության խտությունը` 33։ Բնակավայրը զբաղեցնում է 5.98 կմ² տարածք։

Գտնվում է Փարիզ քաղաքից 155 կմ հյուսիս, Ամյեն քաղաքից 45 կմ հյուսիս-արևմուտք։

## Բնակչություն

## Ծանոթագրություններ

## Արտաքին հղումներ
* INSEE
* Պաշտոնական կայք
* Բնակավայրը Quid կայքում

Կատեգորիա:Ֆրանսիայի բնակավայրեր
Սարասոտա

**Սարասոտա** ()՝ քաղաք և  Սարասոտա շրջանի վարչական կենտրոնն է(Ֆլորիդա,ԱՄՆ) 51,917 բնկաչությամբ՝ ըստ  2010 թվականի մարդահամարի տվյալների։ Նեռարված է Մետրոպոլիտենի Նորթ-Պորտ-Սարասոտա-Բրեիդենտոն վիճակագրական գոտի մեջ, որտեղ հաշվառվում է 702 281 մարդ։

## Աշխարհագրություն
Ըստ ԱՄՆ-ի մարդահամարի բյուրոյի տվյալների Սարասոտան ունի 65,257 քառակուսի կիլոմետր ընդհանուր մակերես, որի 37,974 քառակուսի մետրը ցամաք է, իսկ 27,283 քառակուսի մետրը՝ ջուր։ Ջրային ռեսուրսների մակերեսը քաղաքի ամբողջ մակերեսի 41,8 % է, քաղաքը գտնվում է ծովի մակարդակից 6 մետր բարձրության վրա։

## Վիճակագրություն
Համաձայն 2010 թվականի մարդահամարի տվյալների Սարասոտայում ապրում է 51 917 մարդ։

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:1763 թվականին հիմնադրված բնակավայրեր
Կատեգորիա:ԱՄՆ-ի համալսարանական քաղաքներ
Կատեգորիա:Բնակավայրեր այբբենական կարգով
Կատեգորիա:Ֆլորիդայի քաղաքներ
Լատինական միություն

**Լատինական միություն** Լացիոյի հնագույն քաղաքների ֆեդերացիա (ժամանակակից Լացիո, Իտալիա, ինչը ծագել է մ․թ․ա․  1-ին հազարամյակի սկզբին ըստ հին ավանդույթի, հաշվվում են  30 համայնքներ։ Լատինական միության անդամները ունեցել տարածված կրոնական տոներ։ Միության ներկայացուցիչները անդրադառնում են շատ հարցերի և լուծում միության անդամների միջև ծագած վեճերը։
Լատինական միությունը ի սկզբանե գլխավորում է Ալբա-Լոնգան։ Մ․թ․ա․ 6-րդ դարում միությունը գլխավորում էր Հռոմը, ըստ լեգենդար ավանդույթի։ Հռոմում աճող  քաղաքական իրադրության բարդացման պատճառով, որոշ լատին համայնքներ պետք է ազատվեին հռոմեական ազդեցությունից։ Հռոմի գլխավորությամբ այս միությունը վերակառուցվել է մ․թ․ա․ 493 թ-ին։  Այն պայմանով, որ Պատերազմում  փոխադարձ օգնություն ցուցաբերեն։
Գալիական արշավանքների ներխուժման պատճառով Լատինական միությունը փլուզվեց (390 կամ 387 թ. Մ.թ.ա.)
Լատինական Միությունը փլուզվեց, մ․թ․ա․ 358 վերակառուցվել է ավելի բարենպաստ պայմանների Հռոմում, և հասավ մինչև  Լատինական պատերազմ( մ․թ․ա․340-338 ), որի արդյունքում վերացվեց։

## Գրականություն
* *Немировский, Александр Иосифович|Немировский А. И.* История раннего Рима и Италии. Воронеж, 1962;
* *Нечай Ф. М.* Рим и италики. Минск, 1963;
* *Розенберг, Адольф|Rosenberg A.* Der Staat der alten Italiker. Berlin, 1913.

Կատեգորիա:Ռազմաքաղաքական դաշինքներ
Արգով

**Արգով** (), համայնք Ֆրանսիայի Պիկարդիա մարզի Սոմ գավառում։

Բնակչությունը 2010 թվականի դրությամբ կազմում է 530 մարդ, բնակչության խտությունը` 51.91: Բնակավայրը զբաղեցնում է 10.21 կմ² տարածք։

## Աշխարհագրություն
Գտնվում է Փարիզ քաղաքից 120 կմ հյուսիս, Ամյեն քաղաքից 7 կմ հյուսիս-արևմուտք։

## Բնակչություն

## Տնտեսություն
2010 կար 358 աշխատունակ (15-64 տարեկան) բնակիչ, որոնցից ակտիվ էին 246-ը, իսկ ոչ ակտիվները` 112։ Ակտիվության ցուցանիշը կազմում է 68.7 %: 246 աշխատունակ մարդկանցից աշխատել է 229 անձ (125 տղամարդ և 104 կին)։ Գործազուրկ են եղել 17 անձ (8 տղամարդ և 9 կին)։ 112 անաշխատունակներից 37 եղել են ուսանողներ, 49-ը` թոշակառուներ, իսկ 4-ը չեն աշխատել տարբեր պատճառներով։

## Տես նաև
* Սոմ գավառի համայնքների ցանկ

## Ծանոթագրություններ

## Արտաքին հղումներ
* INSEE

Կատեգորիա:Ֆրանսիայի բնակավայրեր
Շատլե հրապարակ

**Շատլե հրապարակ**, հրապարակ Ֆրանսիայի մայրաքաղաք Փարիզում։ Գտնվում է 1-ին և 4-րդ թաղամասերի սահմանին, և հանդիսանում է կարևոր տրանսպորտային հանգույց Ֆրանսիայի մայրաքաղաքում։

## Ծագումնաբանություն
Շատլե անվանում են Ֆրանսիայի ամրոցները (), այսպես են կոչվել միջնադարում Ֆրանսիայում ասպետական ամրոցները։ Ավելի ուշ այն շենքերը, որտեղ արքունական դատավորները ձերբակալում և պահում էին հանցագործներն։ Փարիզում կային երկու հին ամրոցներ (աշտարակ), որոնք կրում էին այդ անվանումը՝

* Մեծ Շատլե-դատարան
* Փոքր Շատլե -քաղաքային բանտ

Երկրորդը քանդվել է մի քանի տարի ավելի վաղ, քան առաջինը։ Փարիզում կար նաև «Շատլե» դատական հիմնարկ (), որը հանդիսանում է առաջին ատյանի քաղաքացիական և քրեական հիմնարկ։

## Նկարագրություն
Հրապարակն անվանվել է Գրան-Շատլե հին ամրոցի անվամբ, որը կառուցվել է 1130 թվականին Լյուդովիկոս VI-ի կողմից, Մենյալ կամրջի կողքին։ Այն բանից հետո, երբ Ֆիլիպ II-ի օրոք Փարիզը շրջափակվում է հուսալի պատով, ամրոցը կորցնում է իր պաշտպանական նշանակությունը։ Նախքան հեղափոխությունը այն ծառայել է որպես բանտ, իսկ 1802 թվականին քանդվել է։ Նրա տեղում 1806-1808 թվականներին Ֆրանսուա-Ժան Բրալլի պրոեկտով տեղադրվեց շատրվան Նապոլեոնի տարած հաղթանակների կապակցությամբ։

Հաղթանակի շատրվանը հայտնի էր նաև որպես «Արմավենու շատրվան»։ 1806 թվականին կառուցված կոթողը զարդարված էր արմավենու ճյուղերով, որոնց մեջ փորագրված են Նապոլեոնի Իտալիայի, Եգիպտոսի և Գերմանիայի տարած հաղթանակների անվանումները։ Կոթողը պսակում է Հաղթանակի աստվածուհին, որը ստեղծել է Լուի Սիմոնա Բուազոն (1743-1809)։

Շատլե հրապարակում դեմ դիմաց գտնվում են երկու հանրաճանաչ թատրոններ՝ Շատլե () և Քաղաքային թատրոն։ ()։

## Պատկերասրահ

DSC 7140-theatre-de-la-Vill.jpg
Fontaine du Palmier 240907 04.jpg
Place du Châtelet, Paris 15 Avril 2014.jpg
Théâtre du Châtelet, October 2008.jpg


## Ծանոթագրություններ

## Աղբյուրներ
* *The History of Paris from the Earliest Period to the Present Day*, London : printed for Geo. B. Whittaker, Ave-Maria Lane, 1825, vol. 3, page 122.

Կատեգորիա:Ֆրանսիայի հրապարակներ
Դախանավար

**Դախանավար**, առասպելական վամպիր հայկական հին դիցաբանության մեջ, որն ապրել է Ուլտիշ-Ալտո Տեմի լեռներում։ Նա առանձնանում ու փառավորվում է նրանով, որ երբևէ չի սպանել այն բնակիչներին, որոնք ապրել են իր հողի վրա։

## Նկարագրություն
Ըստ լեգենդի, Դախանավարը սեփականացրել է 366 հովիտներ և երբեք ներս չի թողել անծանոթներին այնտեղ։ Տիրապետելով գերմարդկային ուժի, նա երկար տարիներ պաշտպանել է ժողովրդին. թույլ չտալով թշնամիներին այցելել լեռնային Ուլտիշ-Ալտո Տեմ-ի կիրճ և զավթել Հայաստանը։ Երբ ոմանք փորձել են ներխուժել իր հող, նա գիշերով հարձակվել է նրանց վրա, սպանել, և խմել արյունը։

Պատմության մեջ, ըստ բարոն Ավգուստ ֆոն Ակստաուսենի 1854 թվականի գրվածքի, պատմվում է երկու ճանապարհորդների մասին, ովքեր հայտնվել էին Դախանավարի տարածքում։ Այդ ճանապարհորդները գիտեին, որ Դախանավարը օտարերկրացիների արյունը խմել է միայն գիշերով, և դրա համար նրանք քնում էին ոտքերը մեկը մյուսի գլխի մոտ պարզած (ոտք ու գլուխ), տարակուսած այդ տարօրինակ արարածներից, ովքեր երկու գլխով ու առանց ոտքերի էին։ Դախանավարը լքեց այդ հողերը, և նրա մասին այլևս չլսեցին։

## Գեղարվեստական գրականության մեջ
* Հոլիվուդի վամպիրները, Էդրիեն Բարբո, Միքաել Սքոթ, Մակմիլլան, 2009
* «Կինդրետ» շարք, Ալեքսեյ Պեխով, Ելենա Բիչկովա և Նատալյա Տուրչանինովա

## Տես նաև
* Վամպիր

## Ծանոթագրություններ

## Գրականություն
* *[https://books.google.ru/books?id=nMslAQAAMAAJ&pg=PA191&dq=dakhanavar&hl=ru&sa=X&ei=9HZTU7O1D4fL4ASfwIGgAQ&ved=0CGcQ6AEwBw#v=onepage&q=dakhanavar&f=false Transcaucasia: Sketches of the nations and races between the Black sea and the Caspian]*, Armenian Research Center collection, August Haxthausen (Freiherr von), перевод John Edward Taylor, Chapman and Hall, 1854.
* *The Vampire in Lore and Legend, Dover Occult*, Montague Summers, Courier Dover Publications, 2012, ISBN 0486121046, 9780486121048
* *The Vampire Book: The Encyclopedia of the Undead*, Visible Ink Series, J. Gordon Melton, Visible Ink Press, 2010, ISBN 157859281X, 9781578592814

## Արտաքին հղումներ
* ianyanmag.com - Dakhanavar: The Armenian Vampire

Կատեգորիա:Դիցաբանական կերպարներ այբբենական կարգով
Կատեգորիա:Կերպարներ այբբենական կարգով
Կատեգորիա:Վամպիրներ
Դոնյանա ազգային պարկ

**Դոնյանա** (), ազգային պարկ Իսպանիայի Անդալուզիա ինքնավար մարզում։ Ստեղծվել է 1963 թվականին։ Ընդգրկում է 75800 հեկտար տարածք։ Այգում պահպանվում է օվկիանոսի ափերի (դյուների մեջ աճած) սոճու անտառները և Գվադալկիվիր գետաբերանի քաղցրահամ ճահճուտները։

Դոնյանա ազգային պարկը ընդգրկվել է Համաշխարհային ժառանգության օբյեկտների ցանկում 1994 թվականին։ Ձմռանը այստեղ ժամանում են ավելի քան կես միլիոն ջրլող թռչուններ։ Այստեղ են բնակվում ամենամեծ թվով Պիրենեյան լուսանները։

## Պատկերասրահ

DonanaBlickAufDieDünen.jpg|Դյուներ Դոնյանա պարկում
Ardea purpurea0.jpg|Շիկակարմիր տառեղ
Doñana National Park from the river.jpg|Գվադալկիվիր գետ
Linces1.jpg|Պիրենեյան լուսան


## Ծանոթագրություններ

## Արտաքին հղումներ
* http://www.andalucia.com/environment/protect/donana.htm
* CNN report on the 1998 spill 
* Official UNESCO website entry

Կատեգորիա:Իսպանիայի ազգային այգիներ
Կատեգորիա:Համաշխարհային ժառանգություն Իսպանիայում
Կատեգորիա:Անդալուզիայի տեսարժան վայրեր
Կատեգորիա:Կատեգորիա ԲՊՀՄ II
Կատեգորիա:1969 հիմնադրված բնության հատուկ պահպանվող տարածքներ‎
Լոնխա դե լա Սեդա

**Լոնխա դե լա Սեդա** (), համալիր Իսպանիայի Վալենսիա քաղաքում։ Կառուցված է վալենսիական գոթական ոճով։ Քաղաքի հիմնական զբոսաշրջային կենտրոններից է։

## Պատմություն
Լոնխան կառուցվել է 1482-1548 թվականներն ընկած ժամանակահատվածում։ Բաղկացած է երեք մասից։ Հիմնական սրահը՝ Sala de Contratacion հանդիսանում է ընդարձակ տարածք, որը զարդարված է շքեղ ոլորավուն սյուններ։ Սա Լոնխայի ֆինանսական կենտրոնն էր, որտեղ առևտրականները կնքում էին պայմանագրեր։ Կողային կառույցը կոչվում է հյուպատոսության տաղավար, իսկ դա եղել է Տրիբունալ դել Մարի նստավայրը, որը եղել է Իսպանիայում ձևավորված առաջին ծովային  առևտրական տրիբունալը։ Առաջին երկու հարկերը հիմնական ֆունկցիոնալ սենյակներն էին, որոնց առաստաղը հարուստ զարդարված է։ Այս կառույցներում դեռևս պահպանվում է յուրօրինակ կահավորանքը։ Եթե առևտրականները չէին վճարում իրենց պարտքերը, տրիբունալը նրանց ձերբակալում էր կենտրոնական աշտարակում՝ Լոնխայի երրորդ կառույցում։

Ներկայիս շենքի ետևում կար 14-րդ դարի կառույց, որը կոչվում է Llotja de l’Oli։ Այն նախատեսված էր ոչ միայն գյուղատնտեսական յուղերի առևտրի համար, այլև բոլոր տեսակի գործարքների համար։

Վալենսիայի առևտրական բարգավաճումը իր գագաթնակետին հասավ 15-րդ դարում, ինչը հանգեցրեց նոր շենքի կառուցմանը։ Նրա դիզայնը վերցված է Պալմա դե Մալյորկայի նմանօրինակ Լոնխայից, որի ճարտարապետն էր Գուիլեմ Սագրերան։ Վալենսիայի Լոնխայի ճարտարապետը Պերե Կոմպտեն էր, որը կառուցեց շինության հիմնական հատվածը՝ Առևտրի սրահը, որը նաև անվանում են «Սյուների դահլիճ»։

Մյուս շինություններն ավելացվել են մինչև 1548 թվականը։

1996 թվականին ՅՈՒՆԵՍԿՕ-ն ներառել է Լոնխա դե լա Սեդան Համաշխարհային ժառանգության օբյեկտների ցանկում, որպես գոթական ճարտարապետության ցայտուն օրինակ, որը խորհրդանշում է միջերկրծովյան առևտրական քաղաքների հզորությունն ու հարստությունը։

## Ծանոթագրություններ

## Արտաքին հղումներ
* Materials from the World Heritage website
* Tourist Fact-sheet and photos of La Lonja 

Կատեգորիա:Գոթական ճարտարապետություն
Կատեգորիա:Իսպանիայի ճարտարապետություն
Կատեգորիա:Իսպանիայի տեսարժան վայրեր
Կատեգորիա:Համաշխարհային ժառանգություն Իսպանիայում
Կուրիա Յուլիա

**Կուրիա Յուլիա** (), Հռոմեական սենատի հավաքատեղի Հռոմի ֆորումում։

## Պատմություն
Առաջին կուրիան՝ Կուրիա Հոստիլիան, կառուցվել է այն վայրում, որտեղ այսօր գտնվում է Սանտ Լուկա է Մարտին եկեղեցին ()։ Մ.թ.ա. 52 թվականին այն այրվել է։ Նոր կուրիան կանգնեցվել է Հուլիոս Կեսարի հրամանով (շինարարությունը ավարտվել է օգոստոսին, Մ.թ.ա. 29 թվականին)։ 81-96 թվականներն ընկած ժամանակահատվածում Կուրիա Յուլիան վերակառուցվել է Դոմիցիանոսի կողմից։ 283 թվականին այն նորից այրվել է, որից հետո վերականգնվել է Մարկոս Ավրելիոս Կարինոս կայսերկողմից։ 284-305 թվականներին Դիոկղետիանոս կայսրը նույնպես վերակառուցել է այն։ Ներկայիս Կուրիայի կառույցը այս ժամանակաշրջանի շինության վերակառուցումն է (1932-1937)։ 7-րդ դարում այստեղ էր գտնվում Սանտ Ադրիանո եկեղեցին։
 
1923 թվականի հուլիսի 10-ին իտալական կառավարությունը ձեռք բերեց Կուրիա Յուլիան և հարակից Սանտ Անդրիանո եկեղեցին մոտավորապես 16000 լիրայով։

Կուրիայի ներքին սրահում (բարձրությունը՝ 21 մ, երկարությունը` 26 մ, լայնությունը՝ 18 մ) կար շուրջ 300 տեղ սենատորների համար

Կուրիայի նախկին ինտերիերի ձևավորումից ոչինչ չի պահպանվել, միայն գունավոր մարմարից պատրաստված հատակի սալիկների բեկորները։
Այժմ շենքում պահպանվում է երկու մարմարե քանդապատկերներ (այսպես կոչված՝ ), որոնք զարդարում էին ճարտասանների տիբունան՝ Ռոստրան։ Դրանցից մեկում ներկայացված է Տրայանոս կայսրը, որը վերացնում է հարկերին վերաբերվող փաստաթղթերը, որպեսզի քաղաքացիներին ազատի հարկերից, երկրորդում՝ կարիք ունեցող հռոմեական ընտանիքների երեխաներին տրվում է նյութական աջակցություն()։ Կուրիայի բրոնզե դռները կրկնօրինակներ են։ Դրանց բնօրինակները 17-րդ դարում տեղափոխվել են Լաթերանյան բազիլիկ։

## Պատկերասրահ

RomeViaSacra01.jpg|Հռոմի ֆորում
Curia iulia 01.JPG|Կուրիա Յուլիա
Biserica Santi Luca e Martina din Roma.jpg|Սանտ Լուկա է Մարտին եկեղեցի
Curia Fregio sinistro.JPG|Քանդապատկեր 


## Գրականություն
* Stierlin, Henri. Imperium Romanum. — Köln: Benedikt Taschen Verlag GmbH, 1996. — ISBN 3-8228-8729-3.

## Ծանոթագրություններ

## Արտաքին հղումներ
* Reconstruction of the Curia Julia
* Livius.org: Curia Julia 

Կատեգորիա:Հին Հռոմի ճարտարապետություն
Կատեգորիա:Մ.թ.ա. 1-ին դարում կառուցումն ավարտված շենքեր և կառույցներ
Կատեգորիա:Մ.թ.ա. 7-րդ դարում կառուցումն ավարտված շենքեր և կառույցներ
Նավազ Շարիֆ

**Միան Մոհամմեդ Նավազ Շարիֆ** (, ), պակիստանցի քաղաքական գործիչ և բիզնեսմեն, Պակիստանի մուսուլմական լիգայի առաջնորդ, չորս անգամ ընտրվել է Պակիստանի վարչապետ։

## Կենսագրություն
Նավազ Շարիֆ ծնվել է Լահորում, բիզնեսմենի ընտանիքում։ Ավարտել է Փենջաբի համալսարանը և աշխատանքի է անցել Ittefaq ընկերությունում, որը հիմնել էր իր հայրը։

1985 թվականին Շերիֆը դարձավ Փենջաբի գլխավոր նախարար, իսկ 1990 թվականին իր կուսակցությունով հաղթանակ տարավ արտահերթ խորհրդարանական ընտրություններում, որն անցկացվեց Բենազիր Բհուտտո հրաժարականից հետո։ 1992 թվականին Շերիֆը սկսեց անցկացնել «««Մաքրում» գործողությունը»» Կարաչիում, որն ուղված էր քաղաքում սոցիալական անկայունության նվազմանը և հնդկական ներգաղթականների հիմնած Մոհաջիրա Կահումիի շարժման»» դեմ։

Արդյունքում, 1993 թվականի ապրիլի 18-ին Պակիստանի նախագահ Գուլակ Իսխակ Խանը պաշտոնանկ արեց Շարիֆ կառավարությունը կաշառակերության, ընտանարություն և քաղաքական մրցակիցների սպանության մեղադրանքով և լուծարեց Ազգային ժողովը, անցկացնելով նոր ընտրություններ և անցումային կառավարություն։ Սակայն վեց ամիս անց երկրի Գերագույն դատարանը, ի օգուտ Շարիֆի, չեղարկեց նախագահի որոշումը։ Պակիստանի բանակը հրաժարվեց ընդունել այդ որոշումը, և Շարիֆի ու նախագահի հանդիպումից հետո նրանք երկուսն էլ հրաժարական տվեցին, ու էլի անցկացվեցին արտահերթ ընտրություններ, որում հաղթանակ տարավ Պակիստանի ազգային կուսակցությունը Բենազիր Բհուտտոյի գլխավորությամբ։

1996 թվականին Բհուտտոյի կառավարությունը հրաժարական տվեց, և հաջորդ տարում տեղի ունեցան նոր ընտրություններ, որում Շարիֆի կուսակցությունը հաղթեց հսկայական առավելությամբ։ Իշխանության գալուց անմիջապես հետո փոփուխություններ կատարեց սահմանադրությունում։ Այդ փոփոխությունները նոր կառավարության արտահերթ հրաժարականը դարձրեցին գրեթե անհնար։

2013 թվականի հուլիսի 5 Նավազ Շարիֆը չորրորդ անգամ հաստատվեց Պակիստանի վարչապետի պաշտոնում.

2017 թվականի հուլիսի 28-ին երկրի սահմանադրական դատարանի որոշմամբ Նավազ Շարիֆը իմպիչմենտի է ենթարկվել։

## Ծանոթագրություններ

Կատեգորիա:Պակիստանի վարչապետներ
Կատեգորիա:Պակիստանի քաղաքական գործիչներ
Կատեգորիա:Պակիստանցի իրավագետներ
Կատեգորիա:Գործարարներ
Կատեգորիա:Կառավարության ղեկավարներ
Վիքիամբիոն

**Վիքիամբիոն** (), ոճայնացված որպես Վիքի**ԱՄԲԻՈՆ** (Wiki**TRIBUNE**), նախագծած տեղեկատվական համացանցային կայք, որի միջոցով պրոֆեսիոնալ լրագրողները և կամավորականների ուսումնասիրում և ճշտգրտման, փաստերի ստուգման, աղբյուրների փոփոխության և ավելացման առաջարկների միջոցով հաղորդում են նորություններ։ Վիքիպեդիայի հիմնադիր Ջիմմի Ուելսը ներկայացրել է Վիքիամբիոնը 2017 թվականի ապրիլին որպես Վիքիպեդիայի կամ դրան աջակցող՝ Վիքիմեդիա Հիմնադրամի հետ կապ չունեցող կոմերցիոն կայք։

Ուելսը ասել է, որ «սա կլինի առաջին դեպքը, երբ պրոֆեսիոնալ լրագրողները և քաղաքացիական լրագրողները աշխատելու են իրար հետ միասին, ներկայացնելով դեպքերը այնպիսի, ինչպիսիք նրանք կան, առցանց խմբագրելով դեպքերի զարգացման հետ զուգահեռ և հանրության աջակցությամբ ստուգելո և վերաստուգելով բոլոր փաստերը։ Ըստ Ուելսի, նախագիծը օգնելու է պայքարել է կեղծ նորությունների դեմ։ Որոշ աղբյուրների համաձայն, նման ծրագիրը Ուելսը նախաձեռնել է ԱՄՆ նախագահի խորհրդական Քելիան Քոնուեյի կողմից 2017 թվականի հունվարին հարցազրույցն ծանոթանալուց, որտեղ օգտագործված է եղել «այլընտրանքային փաստեր» արտահայտությունը։

Կայքի սկզբնական քրաուդֆանդինգը ավարտվել է 2017 թվականի մայիսին։ Սպասվում է, որ գործողությունները կսկսվեն մինչև 2017 թվականի սեպտեմբերը։

## Ծանոթագրություններ

## Արտաքին հղումներ
*
*Ask Me Anything – Q&A session with Jimmy Wales on Reddit soon after the launch

Կատեգորիա:2017 հիմնադրումներ
Կատեգորիա:Creative Commons արտոնագրով կայքեր
Կատեգորիա:Անգլերեն կայքեր
*
Կատեգորիա:Լրատվական կայքեր
Կատեգորիա:Վիքիներ
Կատեգորիա:Քրաուդֆանդինգ լրագրություն
Սինյոր Ռոբինզոն

**Սինյոր Ռոբինզոն** (իտալ.` Il signor Robinson, mostruosa storia d'amore e d'avventure), իտալական կատակերգական ժանրի գեղարվեստական կինոնկար, որը նկարահանվել է 1976 թվականին, ռեժիսոր Սերջիո Կորբուչիի կողմից։ Այն Դանիել Դեֆոյի «Ռոբինզոն Կրուզո» վեպի ծաղրանմանակումն է։

## Սյուժեն
Միլանցի տեքստիլային մագնատ և պատրաստի հագուստների խանութների ցանցի սեփականատեր Ռոբերտոն (Ռոբի), իր կնոջ` Մագդայի հետ միասին, նավով ուղևորվում է ճանապարհորդության։ Գիշերը, նավապետը կազմակերպում է ուսումնական տագնապ, որի պատճառով Ռոբին խուճապահար դուրս է գալիս տախտակամած։ Հաջորդ գիշեր կրկին տագնապ է հայտարարվում, սակայն Ռոբին արհամարհում է նավապետի հայտարարությունը։ Որոշ ժամանակ անց արթնանալով, նա հայտնաբերում է, որ գտնվում է խորտակված նավի փակված նավասենյակում։ Դուրս գալով նավից, նա ափ է ելնում անմարդաբնակ կղզում և հասկանում է, որ հայտնվել է Ռոբինզոն Կրուզոյի վիճակում։ Որևէ կերպ սնվելու ծիծաղելի փորձերից և ապարդյուն ջանքերից հետո, նա հայտնաբերում է իրական Ռոբինզոն Կրուզոյի տունը։

Շուտով կղզում հայտնվում է բնիկների ցեղից մի գեղեցիկ և թխամաշկ աղջիկ, ում Ռոբին անվանում է Ուրբաթ և ամեն կերպ ցանկանում է նրա հետ սեքսով զբաղվել։ Սակայն Ուրբաթը վախենալով Մագդու աստծո պատժից, մերժում է Ռոբիին։ Նա կարող է բավարարել Ռոբիին` միայն երկրորդ լուսնի ի հայտ գալուց հետո։

Շուտով լրանում է նաև երկրորդ լիալուսինը և սիրահարները գրկախառնվում են, բայց նրանց խանգարում է կղզի եկած Մանդինգոն` Ուրբաթի փեսացուն։ Նա Ռոբիին և Ուրբաթին տանում է այն կղզին, որտեղ ապրում էր նրանց ցեղը և որտեղ Ռոբին և Ուրբաթը կանգնում են առաջնորդի գահի առջև։ Ուրբաթը հայտնում է, որ սիրում է Ռոբիին, որից հետո առաջնորդը մրցույթ է հայտարարում Մանդինգոյի և Ռոբիի միջև։ Առնական Մանդինգոն հաղթում է բոլոր փորձություններում, սակայն առաջնորդը Ուրբաթին հանձնում է Ռոբիին, քանի որ վերջինս թույլ է և նրան խնամելու համար կին էր հարկավոր։

Ըստ սովորույթի, առաջին ամուսնական գիշերվա պարտականությունները պետք է կատարվեին ցեղակիցների ներկայությամբ, որպեսզի բոլորն ուրախանային նորապսակների հետ միասին։ Սակայն Ռոբին չէր կարող իր ամուսնական պարտականությունները կատարել նման իրավիճակում։ Բնիկները հետապնդում են նորապսակներին, խանգարելով նրանց` առանձնանալու փորձերին։ Այդ ժամանակ ձկնորսները ծովից գտնում են Ռոբիի ռադիոընդունիչը և նա, թողնելով իր երիտասարդ կնոջն առանց ուշադրության, սկսում է տնտղել ռադիոեթերը։

Որոշ ժամանակ անց նրանց կղզի է ժամանում Ռոբիի կինը` Մագդան և Ռոբին Ուրբաթին հրաժեշտ տալուց հետո բարձրանում է նավ։ Գիտակցելով, թե ինչ է կորցնում, Ռոբին ցատկում է դեպի ծովը, սակայն Մագդայի հրամանով նրան որսում են ուռկանով, որից հետո նա ուղևորվում է տուն։

## Դերասանական կազմ

## Նկարահանող խումբ

## Ծանոթագրություններ

Կատեգորիա:1970-ականների իտալերեն ֆիլմեր
Կատեգորիա:1976 ֆիլմեր
Կատեգորիա:Իտալական կինոկատակերգություններ
Կատեգորիա:Իտալական ֆիլմեր
Կատեգորիա:Իտալերեն ֆիլմեր
Կատեգորիա:Սերջիո Կորբուչիի ֆիլմեր
Կատեգորիա:Ֆիլմեր այբբենական կարգով
Qatar Airways

**Qatar Airways Company Q.C.S.C.** (), գործում է  **Qatar Airways** անվամբ, Կատարի ազգային ավիափոխադրողը, որի կենտրոնակայանը գտնվում է մայրաքաղաք Դոհայում։ Ամեն օր ավիաընկերությունը իրականացնում է Դոհա- Երևան- Դոհա չվերթներ, այնտեղից էլ դեպի աշխարհի տարբեր երկրներ։

Ավիաընկերությունը իրականացնում է չվերթներ աշխարհի շուրջ 150 քաղաքներ։ All Nippon Airways-ի, Hainan Airlines-ի, Cathay Pacific-ի, Asiana Airlines-ի, Malaysia Airlines-ի և Singapore Airlines-ի հետ միասին, *Qatar Airways*-ը համարվում է յոթ ավիաընկերություններից մեկը, որոնք բրիտանական «Skytrax» գործակալության կողմից ստացել են ամենաբարձր՝ հինգ աստղ վարկանիշ։

## Ուղևորափոխադրումներ
2017 թվականի հունվարի տվյալներով Qatar Airways իրականացնում է չվերթներ դեպի Աֆրիկայի, Ասիայի, Եվրոպայի, Հյուսիսային Ամերիկայի, Հարավային Ամերիկայի և Օվկիանիայի շուրջ 150 քաղաքներ։ Qatar Airways-ը աշխարհի այն եզակի ավիափոխադրողներից մեկն է, որ չվերթներ է իրականացնում դեպի հինգ մայրցամաքներ։

2017 թվականի փետրվարի 5-ին ավիաընկերության Boeing 777 ինքնաթիռը իրականացրել է պատմության մեջ ամենաերկար չվերթը։ Ինքնաթիռը վայրէջք է կատարել Նոր Զելանդիայում՝ օդում մնալով 16 ժամ։ Ինքնաթիռը օդ է բարձրացել Դոհայից փետրվարի 5-ին առավոտյան ժամը 05:10 և վայրէջք է կատարել Օքլենդում փետրվարի 6-ին երեկոյան 21:30։  Թռիչքը տևել է 16 ժամ 20 րոպե։

## Բեռնափոխադրումներ
Qatar Airways-ի դուստր ընկերություններից է **Qatar Airways Cargo**-ն, որն իրականացնում է բեռնափոխադրումներ։ Ընկերությունն իր ենթակայության տակ ունի 3 Airbus A330F և 6 Boeing 777 Freighters: Մինչև 2017 թվականի տարեվերջ ընկերության նավատորմը կհամալրվի 17 հատ Airbus A330-200 Freighter, Airbus A330-200F, Boeing 777 Freighters տիպի օդանավերով։

### Նավատորմ
[thumb|right|''Qatar Airways''-ի [Airbus A330-300 օդանավը Մանչեսթերի օդանավակայանում, Մեծ Բրիտանիա]]
[thumb|right|[Boeing 777-300ER օդանավը Դոհայի միջազգային օդանավակայանում]]
[thumb|right|[Airbus A330-200 օդանավը վայրէջք է կատարում]]
մինի|228x228փքս|Qatar Airways-ի Oneworld բրենդավորված Boeing 777 ինքնաթիռը
2016 թվականի դեկտեմբերի դրությամբ, Qatar Airways-ի նավատորմը բաղկացած է հետևյալ օդանավերից.





## Ծանոթագրություններ

Կատեգորիա:1993 հիմնադրումներ Կատարում
Կատեգորիա:Կատարի ավիաընկերություններ
Կատեգորիա:Օդային տրանսպորտի միջազգային ասոցիացիայի անդամներ
Խորհրդավոր ընթրիքի եկեղեցի (Դոնի Ռոստով)

աջից|մինի|300x300փքս|Խորհրդավոր ընթրիքի եկեղեցու խորանը
**Խորհրդավոր ընթրիքի եկեղեցի** (), կաթոլիկական եկեղեցի Ռուսաստանի Դոնի Ռոստով քաղաքում։ Վարչականորեն ենթարկվում է Սուրբ Կլեմենտի հարավռուսաստանյան թեմի Ռոստովի դեկանատին։ Տաճարը գտնվում է քաղաքի Ստավրոպոլի փողոցում։

## Պատմություն
Հռոմի կաթոլիկ «Խորհրդավոր ընթրիք» ծուխը գործում է XIX դարի երկրորդ կեսից, երբ Դոնի Ռոստովում բացվել է ավելի քան 5 հազար հոգանոց ծխական համայնք։ Սակայն XX դարի կեսերին կաթոլիկ եկեղեցին, ինչպես շատ այլ եկեղեցիներ, քանդվեց։

Խորհրդային Միության կործանումից հետո՝ 1992 թվականին, ծուխը վերածնվեց, իսկ 1993 թվականի հոկտեմբերին Ռոստովի ծուխը նվեր ստացավ փայտե մատուռ։ 1999 թվականի գարնանը դրվեց եկեղեցու և հոգևոր-բարեգործական համալիրի հիմքը։ Եկեղեցու ծուխն ունի ավելի քան 300 հետևորդ։

2004 թվականի սեպտեմբերի 19-ին տեղի է ունեցել Խորհրդավոր ընթրիքի եկեղեցու հանդիսավոր օծումը։ Այն կատարել է Սարատովում Սուրբ Կլեմենտի թեմի եպիսկոպոս Կլեմենս Պիկելը։ Օծմանը ներկա են եղել հավատացյալներ և հյուրեր աշխարհի տարբեր երկրներից։ Հատկապես շատ են եղել հյուրերը Աֆրիկայից (Նիգերիայից, Անգոլայից, Հարավաֆրիկյան Հանրապետությունից, Զամբիայից), Հարավային Ամերիկայից (Չիլիից, Պերուից և այլ երկրներից), Եվրոպայից (Լեհաստանից, Գերմանիայից, Հայաստանից, Վրաստանից, Ուկրաինայից և այլ երկրներից)։ Տաճարի լուսավոր և ընդարձակ շենքը մեծ դժվարությամբ է տեղավորել հյուրերին։ Օծման արարողության ժամանակ տաճարում հնչել են բազմաթիվ լեզուներ՝ հայերենը, անգլերենը, լեհերենը, ռուսերենը, Ասիայի, Աֆրիկայի, Հարավային Ամերիկայի ժողովուրդների լեզուներ։

Տաճարի շենքի հետ մեկտեղ բացված հոգևոր-բարեգործական համալիրն ունի տեսադարան, երաժշտական և համակարգչային սրահներ։

## Պատկերասրահ

KostelRostov2.jpg|Խորհրդավոր ընթրիքի եկեղեցին


## Ծանոթագրություններ

## Աղբյուրներ
* Е. И. Малаховский, Г. Ф. Лаптев. "Храмы и культовые сооружения Ростова-на-Дону, утраченные и существующие", Ростов-на-Дону, издательство «Акра», 2003, ISBN 5-98213-005-2

## Արտաքին հղումներ
* Григорий Акопов, В Ростове-на-Дону осветили храм «Тайной Вечери». 
* Официальный портал городской Думы и Администрации города 
* Ростов-на-Дону на официальном сайте туризма Ростовской области 

Կատեգորիա:1999 հիմնադրումներ
Կատեգորիա:Դոնի Ռոստովի վանքեր և եկեղեցիներ
Աշխարհի ամենաշատ վաճառված ալբոմների ցանկ

Ստորև ներկայացված է ամենաշատ վաճառված երաժշտական ալբոմների ցանկն աշխարհում։ Որպեսզի ալբոմը ներառվի այս ցանկում անհրաժեշտ է, որ նրա համաշխարհային շրջանառությունը գերազանցի 20 միլիոն օրինակը, իսկ տվյալները հրապարակվեն հեղինակավոր աղբյուրներում։ Ցանկը ներառում է բոլոր տեսակի ալբոմները՝ ստուդիական, լավագույն երգերի հավաքածուներ, Սաունդթրեքներ և ռեմիքսների ալբոմներ։

Մինչ օրս, բոլոր ժամանակների ամենավաճառված ալբոմը համարվում է Մայքլ Ջեքսոնի Thriller («Թրիլլեր»)-ը, որը 1984 թվականին ընդգրկվել է «Գինեսի ռեկորդների գրքում»։

## 50 միլիոնից ավելին

## 40—50 միլիոն

## 30—39 միլիոն

## 20—29 միլիոն

## Ծանոթագրություններ

Կատեգորիա:Ցանկեր:Երաժշտություն
Հովհաննես Բապտիստ Քրիտափոր Հարություն Կազիադուր

**Հովհաննես Բապտիստ Քրիտափոր Հարություն Կազիադուր** (, հունիսի 24, 1706, Կոստանդնուպոլիս  – հոկտեմբերի 11, 1769, Մյունխեն), հայազգի բարոն Բավարիայում, Արութինների բարոնական, ազնվական տոհմի հիմնադիրը։ 
[մինի|աջից|600px|Արութինների դղյակը՝ Հայդենբուրգը [Ալդերսբախ կոմունայում]]

## Կենսագրություն
Հովհաննես Բապտիստ Քրիտափոր Հարություն Կազիադուր ծնվել է 1706 թվականի հունիսի 24-ին Կուստանդնուպոլսում, աղքատ ընտանիքում։ 12 տարեկան հասակում փոքրիկ տղան ժամանել է Վենետիկ, որտեղից էլ տեղափոխվել է Բավարիայի կուրֆյուրստություն, Մյունխեն քաղաք։ Այստեղ նա մեծացել է պալատական ամրոցում և ավելի ուշ զբաղեցրել պետական գանձապետարանի խորհրդականի պաշտոնը։ 1769 թվականի ապրիլի 11-ին նա ստացել է բարոնի տիտղոս, ով իրավունք ուներ փոխանցել այն ժառանգաբար։ 1769 թվականի հոկտեմբերի 11-ին, բարոնական տոհմի հիմնադիրը Հովհաննես Բապտիստ Քրիտափոր Հարություն Կազիադուրը կնքել է իր մահկանացուն։

## Տես նաև
* Արութիններ

## Ծանոթագրություններ

Կատեգորիա:Արութիններ
Կատեգորիա:Բարոններ